## סימן . בדין העושה מלאכה אחת בשבתות הרבה, טז ע"א – יז ע"א

. מתני'. אמר ר' עקיבא, שאלתי את רבי אליעזר: בעושה מלאכות הרבה בשבתות הרבה מעין מלאכה אחת בהעלם אחת, מהו? חייב אחת על כולן, או חייב על כל אחת ואחת? אמר לו: חייב על כל אחת ואחת מק"ו, ומה נדה שאין בה תוצאות הרבה וחטאות הרבה - חייב על כל אחת ואחת, שבת שיש בה תוצאות הרבה ומיתות הרבה - אינו דין שיהא חייב על כל אחת ואחת. ...

. גמ'. ... ושבתות היכי מיבעי ליה? שגגת שבת וזדון מלאכות פשיטא ליה דימים שבינתיים הויין ידיעה לחלק, וזדון שבת ושגגת מלאכות הוא דבעי מיניה אי כגופין דמיין אי לא, או דלמא זדון שבת ושגגת מלאכות פשיטא ליה דכגופין דמיין, ושגגת שבת וזדון מלאכות הוא דבעי מיניה, דימים שבינתים אי הויין ידיעה לחלק אי לא?

. אמר רבה: מסתברא, שגגת שבת וזדון מלאכות פשיטא ליה דימים שבינתיים הויין ידיעה לחלק, וזדון שבת ושגגת מלאכות הוא דבעי מיניה כגופין דמיין או לאו, ופשיט ליה דזדון שבת ושגגת מלאכות כגופין דמיין, ולא קביל מיניה, ופשט ליה דולדי מלאכות כמלאכות דמיין, ולא קביל מיניה.

. אמר רבה: מנא אמינא לה? דתנן, כלל גדול אמרו בשבת: כל השוכח עיקר שבת ועשה מלאכות הרבה בשבתות הרבה - אינו חייב אלא אחת, היודע עיקר שבת ועשה מלאכות הרבה בשבתות הרבה - חייב על כל שבת ושבת, היודע שהוא שבת ועשה מלאכות הרבה בשבתות הרבה - חייב על כל אב מלאכה ומלאכה; ואילו חייב על כל אב מלאכה של כל שבת ושבת לא קתני, מני הא? אילימא ר"א, אימא סיפא: העושה מלאכות הרבה מעין מלאכה אחת - אין חייב אלא אחת, ואי ר"א, חייב על כל ולדי מלאכות כמלאכות! אלא פשיטא ר"ע היא, וש"מ: שגגת שבת וזדון מלאכות פשיטא ליה דימים שבינתיים הויין ידיעה לחלק, זדון שבת ושגגת מלאכות הוא דבעי אי כגופין דמיין, ופשט ליה דכגופין דמיין, ולדי מלאכות כמלאכות דמיין, ותרוייהו לא קביל מיניה.

. אמר ליה אביי, לעולם אימא לך: זדון שבת ושגגת מלאכות פשיטא ליה לר"ע דשבתות לאו כגופין דמיין, ושגגת שבת וזדון מלאכות הוא דבעי מיניה דימים שבינתיים מי הויין ידיעה לחלק או לא, ופשיט ליה דימים שבינתיים לחלק, וקביל מיניה, ופשט ליה ולדי מלאכות כמלאכות דמיין, ולא קביל מיניה.

. רב חסדא אמר: זדון שבת ושגגת מלאכות אפילו ר"ע ס"ל דכגופין דמיין, וכי בעי מיניה? שגגת שבת וזדון מלאכות הוא דבעי מיניה דימים שבינתיים אי הויין ידיעה לחלק, ופשיט ליה ימים שבינתיים הויין ידיעה לחלק, וקביל מיניה, ופשט ליה דולדי מלאכות כמלאכות דמיין, ולא קביל מיניה.

. אמר רב חסדא: מנא אמינא לה? דתניא: הכותב שתי אותיות בהעלם אחת - חייב, בב' העלמות - רבן גמליאל מחייב, וחכמים פוטרין; ומודה רבן גמליאל, שאם כתב אות אחת בשבת זו ואות אחת בשבת אחרת - פטור; ותניא אחריתי: הכותב שתי אותיות בשתי שבתות, אחד בשבת זו ואחד בשבת זו - ר"ג מחייב, וחכמים פוטרין; קא סלקא דעתך דר"ג כר"ע סבירא ליה, בשלמא לדידי דאמינא: זדון שבת ושגגת מלאכות אפילו ר"ע אומר דשבתות כגופין דמיין, הא דתניא פטור - בזדון שבת ושגגת מלאכות, דשבתות כגופין דמיין, והא דתניא חייב - בשגגת שבת וזדון מלאכות (דשבתות כגופין דמיין), דקסבר: אין ידיעה לחצי שיעור; אלא לרבא דאמר: ס"ל לר"ע דשבתות כגוף אחד הן, בשלמא הא דתניא חייב, משכחת לה בין בזדון שבת ושגגת מלאכות דשבתות כגוף אחד הן, ובין בשגגת שבת וזדון מלאכות, דקסבר: אין ידיעה לחצי שיעור, ואלא הדתניא פטור במאי מוקמת לה? לא בחדא ולא בחדא!

. אמר לך רבא: רבן גמליאל ס"ל כר' אליעזר, דאמר: שבתות כגופין דמיין. והא מדקתני: ומודה רבן גמליאל, מכלל דפליגי אאחרנייתא, אי אמרת בשלמא כר' עקיבא ס"ל, היינו דפליגי בשגגת שבת וזדון מלאכות, דרבן גמליאל סבר: אין ידיעה לחצי שיעור, ומודה רבן גמליאל בזדון שבת ושגגת מלאכות שהוא פטור, אלמא שבתות כגופין דמיין; אלא אי אמרת רבן גמליאל כר' אליעזר ס"ל, מכלל דפליגי, במאי? אי בשגגת שבת וזדון מלאכות, אפילו רבי אליעזר כרבן גמליאל ס"ל דאין ידיעה לחצי שיעור, דתניא: הכותב שתי אותיות בשתי שבתות, אות אחת בשבת זו ואות אחת בשבת זו - ר' אליעזר מחייב! ואלא באחת על האריג חיובי מחייב, דתנן, ר"א אומר: האורג שלשה חוטין בתחלה, ואחד על האריג - חייב! אמר רבא: מכלל דפליג בחדא, דתניא: הוציא חצי גרוגרת וחזר והוציא חצי גרוגרת, בהעלם אחת - חייב, בשתי העלמות - פטור; רבי יוסי אומר: בהעלם אחד ברשות אחד - חייב, בשתי רשויות - פטור; דר' גמליאל כת"ק, ור' אליעזר כרבי יוסי.

. ת"ש, אמר לו: חייב על כל אחת ואחת מק"ו, ומה נדה שאין בה תוצאות הרבה [כו']; בשלמא לרב חסדא דאמר: שגגת שבת וזדון מלאכות בעי מיניה דימים שבינתים מי הויין ידיעה לחלק או לא, היינו דקאמר ליה ומה נדה, אלא לרבא דאמר: זדון שבת ושגגת מלאכות הוא דבעי מיניה דשבתות אי כגופין דמיין ואי לא, ליתני נדות! אמר לך רבא: תני נדות. שמואל תני נדה. רב אדא בר אהבה תני נדה. רב נתן בר אושעיא אמר: תני נדות.

. ולרב חסדא דאמר: שגגת שבת וזדון מלאכות הוא דבעי מיניה דימים שבינתים מי הויין ידיעה לחלק ואי לא, נדה מאי ימים שבינתים הויין ידיעה לחלק אית בה? אמר רבא: כגון שבא עליה וטבלה וראתה וחזר ובא עליה וטבלה וחזר ובא עליה, דטבילות הויין כימים שבינתים.

. ת"ש: הבא על הקטנות יוכיח; בשלמא לרבא, היינו דקתני קטנות, אלא לרב חסדא מאי קטנות? קטנות דעלמא.

### רקע

הספק בדין העושה מלאכה אחת בשבתות הרבה (אי חייב רק אחת או על כל אחת ואחת) מתפצל לשני מקרים, כשכל אחד מהם תלוי במשתנה אחר:

שגגת שבת וזדון מלאכות, תלוי בשאלה אי ימים שבינתיים הויין ידיעה לחלק (אך אם נודע לו ממש פשיטא שחייב עכאו"א)

שגגת מלאכות וזדון שבת, תלוי בשאלה אי שבתות כגופין הויין ומחלקין.

בנוגע לפרשנות משנתנו נחלקו אמוראים בשלוש נקודות:

על איזה מהמקרים שאל ר"ע את רבי אליעזר?

האם הוא קבל את תשובתו של ר"א?

לאיזה צד היה פשיטא לו המקרה האחר (חייב אחת או עכאו"א)?

עשה מלאכה אחת בשבתות הרבה – שיטת ר"ע

|  |  |  |  |
| --- | --- | --- | --- |
|  | רבה | אביי | רב חסדא |
| שגגת שבת (ספק אי ימים שבינתיים הווין ידיעה לחלק) | חייב עכאו"א[פשיטא ליה] | חייב עכאו"א[הסתפק וקבל] | חייב עכאו"א[הסתפקוקבל] |
| שגגת מלאכות (ספק אי שבתות כגופין דמיין לחלק) | חייב רק אחת[הסתפק ולא קבל] | חייב רק אחת[פשיטא ליה] | חייב עכאו"א[פשיטא ליה] |

רבה ואביי שווים בשיטתו של רבי עקיבא, שלשניהם הוא מחייב בשגגת מלאכות עכאו"א ומחייב רק אחת על שגגת שבת [חילוק שמתאים עם המשנה בכלל גדול לפי הבנתם]. אמנם הם נחלקו במה הסתפק רבי עקיבא ומה היה פשיטא לו, ומכאן נגזר שנחלקו גם בשיטת ר"א, שלאביי אפילו ר"א מודה שחייב רק אחת בשגגת מלאכות, משא"כ לרבה שלשיטתו ר"א מחייב בשתיהן עכאו"א.

רב חסדא ואביי שווים בהגדרת הספק של רבי עקיבא, שלשניהם הוא הסתפק בשגגת שבת, אך הם חלוקים בשיטת ההלכה, שלאביי היה פשיטא לו ששגגת מלאכות חייב רק אחת (וממילא כך גם שיטת ר"א), ולרב חסדא היה פשיטא לו שחייב עכאו"א (וממילא כך גם שיטת ר"א).

בנוגע לשאלה השניה שהוא שאל את ר"א, האם ולדי מלאכות כמלאכות דמיין כולם מסכימים שהוא לא קבל את תשובתו שכמלאכות דמיין אלא ס"ל כסתם משנה בפרק כלל גדול שולדי מלאכות לא כמלאכות דמיין.

#### המשנה בפרק כלל גדול, סעיפים ד- ה

רבה מוכיח את שיטתו מהמשנה בכלל גדול. משנה זו סוברת כרבי עקיבא, כפי שעולה מהסיפא דהעושה מלאכות הרבה מעין מלאכה אחת אינו חייב אלא אחת. והנה מצינו במשנה זו התייחסות לשתי השורות בטבלה:

בענין שגגת שבת וזדון מלאכות (שורה עליונה) כתבה המשנה: היודע עיקר שבת (ולא שהוא שבת, דהיינו שגגת שבת) חייב על כל שבת ושבת. לעומת זאת בענין שגגת מלאכות וזדון שבת (שורה תחתונה) כתבה המשנה: היודע שהוא שבת (זדון שבת) ועשה מלאכות הרבה בשבתות הרבה חייב על כל אב מלאכה ומלאכה, ולא כתבה, על כל אב מלאכה של כל שבת ושבת [ולפי זה אם עשה מלאכה אחת בלבד בשבתות הרבה חייב רק אחת]. שני הדינים הללו מתאימים לשיטתו של רבה (טור ימני).

רבה מניח כי על הדין שבשורה העליונה לא הסתפק ר"ע [וא"כ פשיטא ליה שחייב עכאו"א], והשאלה שהוא שאל מר"א היתה על השורה התחתונה [וא"כ צ"ל שהוא לא קבל ממנו]. ועיין שיטמ"ק אות יז (בשם הרא"ש], שאת הביסוס להנחה זו מצא רבה בכך שהדין של השורה התחתונה נמצא במשנה בסמוך לדין ולדי מלאכות לאו כמלאכות דמיין ומסתמא שתי השאלות שהוא שאל את ר"א נכתבו בסמוך.

אביי מסכים עם רבה בניתוח המשנה, ובכל שר"ע אכן מחלק בין שתי השורות כשיטת רבה, אלא שהוא לא מקבל את ההנחה הנוספת, בזיהוי הספק. הוא מציע שהספק היה בשורה העליונה דווקא [ולפי"ז הוא כן קבל את תששובת ר"א], אך בשורה התחתונה היה פשיטא לו שחייב רק אחת [ולפי"ז גם ר"א לא חולק על כך].

אמנם בהמשך הסוגיא מעמתים בין שיטת רבה לשיטת רב חסדא ללא איזכור של שיטת אביי (ויותר מכך: התירוץ של שיטת רבה בסעיף ח לא עולה יפה לשיטת אביי], ומכך נראה, שאביי רק ערער על ההנחה של רבו, אך למעשה לא חלק על שיטתו.

לכאורה תמוה, שהגמרא בהמשך לא מקשה על שיטת רב חסדא מהמשנה בכלל גדול, שהרי אם ניתן להסיק מהמשנה שבשורה התחתונה חייב רק אחת כיצד אמר ר"ח שחייב עכאו"א. קושיא זו יישב רש"י בכך, שר"ח אכן יחלוק על אביי ורבה בניתוח המשנה, ויסביר את לשון המשנה 'חייב על כל מלאכה ומלאכה' היינו על כל מלאכה ומלאכה שבכל שבת ושבת, וא"כ גם בשורה זו פסקה המשנה שחייב עכאו"א.

#### שיטת ר"ג בכותב שתי אותיות בשתי שבתות, סעיפים ז-ח

מצינו שתי ברייתות סותרות בשעת ר"ג: באחת הוא פטר מי שכתב אות אחת בשבת זו ואות אחת בשבת זו, ובשניה הוא חייב. והנה כדי לפטור צריך לומר שיש דבר המחלק בין שתי השבתות, כך שהאותיות לא מצטרפות. לאור הטבלה לעיל יש שני חילוקים אפשריים: בשגגת שבת יש חילוק ידיעות (אי ימים שבינתיים הויין ידיעה לחלק) ובשגגת מלאכות יש חילוק גופין (אי שבתות כגופין דמיין). אמנם לשיטת רבן גמליאל אין ידיעה לחצי שיעור, ולכן האפשרות הראשונה לא קיימת. נותרה בידינו אם כן אפשרות אחת בלבד להעמיד את הברייתא בה פטר ר"ג: שגגת מלאכות, ושבתות כגופין דמיין, ואין אות אחת מצטרפת לשניה ופטור (ואת הברייתא הראשונה נעמיד בשגגת שבתות, וכיוון שאין מה שיחלק - חייב).

אלא שהעמדה מתבססת על כך שאמנם ר"ג סובר ששבתות כגופין דמיין זו, ובהנחה שר"ג כר"ע נצטרך לומר כהבנת ר"ח בר"ע, דהיינו שהוא מחייב עכאו"א בשורה התחתונה. לפי זה מיושב היטב הסגנון 'ומודה ר"ג' שפטור, שמשמע שבמקרה אחר הוא חולק ומחייב, ואכן המקרה הוא השורה העליונה, שלפי ר"ע גם שם פטור כיוון שידיעות מחלקות ואין האותיות מצטרפות, ואילו לרשב"ג חייב שאין ידיעה לחצי שיעור.

כדי לתרץ את שיטתו של רבה צ"ל שר"ג לא ס"ל כר"ע אלא כר"א [וכל זה דווקא אליבא דרבה, שר"א מחייב עכאו"א גם בשורה התחתונה, דאילו לפי אביי גם ר"א פוטר בשורה התחתונה, ועיין מש"כ לעיל על היחס בין רבה ואביי]. לפי זה המקרה שבו חולק ר"ג על ר"א (כפי שעולה מהסגנון ומודה וכו') לא יכול להיות השורה העליונה, שכן גם לר"א אין ידיעה לח"ש ולכן חייב, אלא על מקרה שהוציא וחזר והוציא לשתי רשויות.

#### משנתנו, סעיפים ט – יא

ניתוח תשובתו של ר"א לר"ע תלוי במחלוקת על מה שאל ר"ע את ר"א:

1. לשיטת רבה שהשאלה היא אם שבתות כגופין דמיין, צ"ל שהק"ו של ר"א מנדה הוא כשבא על כמה נדות, וא"כ צריך לגרוס 'נדות'.
2. לשיטת ר"ח שהשאלה היא אם ימים שבינתיים הויין ידיעה לחלק צ"ל שהק"ו של ר"א מנדה הוא כשבא עליה וטבלה וחזרה וראתה ובא עליה שוב וכו'. אמנם לשיטתו לא צריך לגרוס נדות אלא נדה, ומה שאומר ר"א הבא על הקטנות יוכיח היינו קטנות דעלמא (דהיינו שבא רק על אחת, בניגוד לרבה שמדובר כשבא על כמה קטנות).

לסיכום הדיון במשנתנו:

הק"ו של ר"א מנדה

|  |  |  |  |
| --- | --- | --- | --- |
|  | המקרה של הק"ו | הנוסח של הק"ו | בא על הקטנות יוכיח |
| רבה | בא על כמה נדות | בא על הנדות | כמה קטנות |
| ר"ח | בא על אחת ואחר שטבלה וראתה בא שוב | בא על הנדה | קטנות דעלמא |